
Sub mandatul lui Ciolacu numărul angajaţilor la 
stat a crescut: PSD și-a adus în funcţii toate 
neamurile, amantele și lipitorii de afișe 

Reforma administraţiei lansată anul trecut de Marcel Ciolacu este inexistentă 
având în vedere cifrele de la începutul acestui an. Posturile vacante din sistemul 
bugetar care ar fi trebuit desfiinţate sunt de fapt mai multe. Numărul angajaţilor 
din sectorul public crește în continuare. PSD și-a adus în funcţii toate neamurile, 
amantele și lipitorii de afișe. 


În toamna anului trecut, prin legea intitulată pretenţios „pentru asigurarea 
sustenabilităţii financiare a României pe termen lung” au fost introduse nu doar 
creșteri de taxe și impozite pentru companii, ci și o așa-zisă reformă a aparatului 
bugetar. 


Mijloacele prevăzute de lege erau destul de clare: toate instituţiile și autorităţile 
publice centrale sau locale ar fi trebuit să desființeze posturile vacante și funcţiile de 
șef de birou. De asemenea, structurile administrative ar fi trebuit să respecte 
următoarele reguli: un serviciu să aibă cel puţin 10 posturi de execuţie, o direcție să 
fie formată din minimum 20 de posturi de execuţie, iar o direcţie generală să aibă în 
subordine cel puţin 35 de posturi de execuţie. Rezultatul ar fi trebuit să fie 
diminuarea cu 25% a funcţiilor din sectorul public. 


Legea a fost „vândută” atât opiniei publice românești, cât și Comisiei Europene, ca o 
reformă a administraţiei publice care venea în completarea creșterilor de taxe și 
impozite impuse companiilor din sectorul privat și cel public. Prevederile legii ar fi 
trebuit să răspundă unor critici ale sectorului privat care acuzau guvernul că pune 
povara echilibrării bugetului de stat doar pe mediul de afaceri, fără nicio 
restructurare a instituţiilor publice. 


Iniţial, termenul până la care ar fi trebuit să aibă loc reducerile de posturi vacante și 
reorganizările din administraţie era, conform legii, sfârșitul anului 2023. Prima 
derogare a venit: prevederile legii se pot aplica până la jumătatea acestui an și 
imediat a apărut și a doua derogare, săptămâna trecută, când printr-o ordonanţă de 
urgenţă a crescut numărul funcţiilor de conducere de la autorităţile publice 
autonome la 10% din totalul angajaţilor, după ce legea prevedea un nivel maxim de 
8%. 


Mai grav este ce se întâmplă în practică. Instituţiile de stat care s-au grăbit să aplice 
legea până la sfârșitul anului trecut nu sunt cunoscute, dar există informaţii că multe 
au făcut totul pentru a „fenta” legea. Adică, au transferat angajaţi pe posturile 
vacante și au făcut o reorganizare astfel încât să păstreze cât mai mulţi șefi. De 
asemenea, au apărut deja cazuri în care titularii posturilor restructurate au dat 
instituția publică în judecată. Cu ce șanse de succes, vom vedea. 


Rezultatul acestei așa-zise reforme este deplorabil. Publicaţia profit.ro a scris 
săptămâna trecută că în luna ianuarie a.c. numărul posturilor vacante este mai mare 


cu aproximativ 11.000 decât în aprilie 2023. Ceea ce înseamnă că marea reformă a 
aparatului administrativ a guvernului Ciolacu este egală cu zero. De fapt, nu s-a 
întâmplat nimic și este probabil ca nici până la jumătatea acestui an rezultatele să 
fie cele așteptate. Nu mai punem la socoteală că numărul angajaţilor bugetari a 
continuat să crească din aprilie 2023 până în ianuarie 2024, respectiv de la 1.279.314 
la 1.291.792, conform profit.ro. 


Aceste cifre ne arată încă o dată că guvernul nu este capabil sau nu vrea să facă nici 
măcar o minimă reformă a sectorului public. Chiar și o lege simplă și clară este 
aplicată de către șefii instituţiilor de stat în așa fel încât să nu se schimbe nimic, iar 
funcţionarii să continue să aibă o viaţă liniștită. 


În aceste condiţii, creșterea cu 20% a cheltuielilor cu salariile plătite din fonduri 
publice nu trebuie să surprindă. Dar, trebuie să ne aducă cu picioarele pe pământ. 
Devine clar că guvernul nu are nici dorinţa, nici știința de a face o restructurare a 
aparatului bugetar. Ideea că acest lucru s-ar putea întâmpla după alegeri nu este 
decât o iluzie. De fapt, bugetarii au ajuns să fie o imensă familie în care se înghesuie 
favoriți ai politicienilor laolaltă cu fraţi, surori, copii și rude ale funcţionarilor publici, 
iar de acest păienjeniș nu se poate apropia nimeni. 


Ceea ce rămâne de făcut este doar o creștere a fiscalității pe care să o plătească 
sectorul privat. In următorii ani, companiile private, câte vor mai rezista pe piaţă, vor 

fi obligate să „hrănească” acest aparat bugetar, tot mai mare și tot mai flămând. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Românii vor plăti pentru apa din fântână: Nou proiect de taxe al PSD 
Taxa pe tractor: PSD distruge agricultura 
Penalul liberal, Dinu lancu Sălăjanu, a ÎNCHIRIAT ouă de Paște cu 11.000 de euro 


Spion austriac arestat într-o afacere legată de cancelarul german și spionaj pentru Rusia 


Scrisoare deschisă a Comisarilor ANPC: Paul Visa Waiver doar cu taxă de protecție pentru 
Anghel și Horia Constantinescu încalcă frecvent colonia România: Afacerea reînnoirii vizelor 
legea pentru SUA ne va costa un sfert de miliard de 
dolari 
Cum sunt furaţi banii copiilor din programul Cartelul lui Ciolacu de la Loteria Română și 
"masă sănătoasă în școli” de primarul din escrocheriile directorului Andrei Valeriu: 10% 
Fierbinţi, lusein luksel comision pentru firmele lui Sebi Ghiţă din 


vânzarea de bilete 


Peste 40 de mii de cetăţenii românești au fost aprobate în 2023, din care 75% pentru persoane din 
spaţiul ex-sovietic 


Niciun stat membru UE nu a intrat în zona euro cu un salariu minim mai mic de 500 euro, atrag 
atenţia economiștii bulgari 


Căpșune din Grecia retrase de pe piață de inspectorii sanitari veterinari români, din cauză că au fost 
depistate cu un pesticid neaprobat, numit karanjin 


Liberalul Chirica se așteaptă să intre la pușcărie 

Din banii românilor, Ciucă și Ciolacu le decontează magistraţilor 3.000 de lei pentru 

Cozmin Guşă: Institutul CURS fabrică sondaje FALSE pentru liniştea PSD-PNL 

Preşedintele croat afirmă că ţara sa nu are niciun cuvânt de spus în deciziile NATO și că 
toate sunt luate la Washington 

